அங்கு நான் சென்றபொழுது துவரங்காடு பெயர்ப்பலகை அன்புடன் வரவேற்றது. குளிர்ந்த காற்றும் குதிபோட்டு வரவேற்றது. கிராமத்தின் ஆரம்ப வாசலிலிருந்து ஊருக்குள் வரும் ஒரு கிலோமீட்டர் தூரம் வரையிலும் சாலையின் இருமருங்கிலும் பலவகையான மரங்கள், மலர்கள் நிறைந்த மரங்கள் கண்களுக்கு குழுமையைத் தந்தன. வாதாம், புங்கை, அசோகமரம், வேம்பு, நாகலிங்கம், பன்னீர், செண்பகம், கூந்தல்பனை போன்ற மரங்கள் கிளை இலைகளை அசைத்து வரவேற்றன. பொன் அரளி மலர்கள் சிரித்தக் கொண்டிருக்க, குயில் கூவி வரவேற்றது.